ജനഹൃദയങ്ങളില് വിശ്വാസ്യതയുടെ ൈകയൊപ്പിട്ട കൊല്ലൂര്വിള ബാങ്ക് എം. സുജയ് തൊട്ടതെല്ലാം പൊന്നാക്കുക എന്നത് ഗ്രാമീണ മനസ്സിന്െറ ആഗ്രഹമാണ്. 103 പേരില് നിന്ന് അയ്യായിരം രൂപ അറുപത് വര്ഷം മുമ്ബ് പിരിച്ചെടുക്കുക എന്നത് ചിലപ്പോള് പ്രയാസമായിരിക്കാം. തോപ്പില് വീട്ടില് മൈതീന്കുഞ്ഞിനും കല്ലുംമൂട്ടില് അലിയാരുകുഞ്ഞിനും പൊരുന്നവിളയിലെ ഹൈദ്രോസ് സാഹിബിനും ഇസ്മയില്കുഞ്ഞ് വൈദ്യര്ക്കും മണക്കാട് ബാലകൃഷ്ണപിള്ളക്കും പ്രയാസങ്ങളൊന്നും തടസ്സങ്ങളായില്ല. അറുപത് വര്ഷം പൂര്ത്തിയാകുമ്ബോള് 5000 രൂപയുടെ സ്ഥാനത്ത് 357 കോടി രൂപ നിക്ഷേപവും 271 കോടി രൂപ വായ്പയുമായി അന്സര് അസീസിന്െറ നേതൃത്വത്തില് സംസ്ഥാനത്തെ ഒന്നാമത്തെ സഹകരണ ബാങ്കായി തല ഉയര്ത്തിനില്ക്കുന്നു കൊല്ലൂര്വിള സര്വിസ് സഹകരണ ബാങ്ക്. കൊല്ലം നഗരത്തോടടുത്ത ഇരവിപുരം, വടക്കേവിള പഞ്ചായത്തുകളില് ഇടത്തരക്കാരും സാധാരണക്കാരുമായിരുന്നു 1960കളില് ഇടതിങ്ങി പാര്ത്തിരുന്നത്. ചെറുകിട കച്ചവടങ്ങളും കൃഷിപ്പണിയും കടലിന്െറ കനിവുമൊക്കെയായിരുന്നു അന്നത്തെ തൊഴില്സാധ്യതകള്. ഗാന്ധിയന് ചിന്തകളില് ആകൃഷ്ടരായ അന്നത്തെ ചെറുപ്പക്കാരുടെ സ്വപ്നമായാണ് സഹകരണമനോഭാവം ഈ പ്രദേശങ്ങളില് തഴച്ചുവളരാന് ഇടയായത്. പള്ളിമുക്കിലെ സിറ്റി മന്ദിരത്തിലെ വാടക കെട്ടിടത്തിലാണ് മൈതീന്കുഞ്ഞ് പ്രസിഡന്റും അലിയാരുകുഞ്ഞ് ഒാണററി സെക്രട്ടറിയുമായി കൊല്ലൂര്വിള സര്വിസ് സഹകരണ സംഘം ക്ലിപ്തം 214 അന്നത്തെ നിയമസഭ സ്പീക്കര് സി.എച്ച്. മുഹമ്മദ്കോയ ഉദ്ഘാടനം ചെയ്തത്. 1961 ല് തുടക്കമിട്ട സഹകരണബാങ്കിന്െറ പ്രവര്ത്തനമേഖല വിപുലമാക്കുവാനും ട്രേഡ് യൂനിയന് രംഗത്ത് കൊല്ലം പട്ടണത്തില് സജീവ സാന്നിധ്യമായിരുന്ന ശ്രീ. പി.എ. അസീസിനെ പ്രസിഡന്റാക്കാനും അന്നത്തെ ഡയറക്ടര് ബോര്ഡ് തീരുമാനിക്കുകയും ചെയ്തു. വിദ്യാഭ്യാസസാമൂഹികവാണിജ്യവ്യവസായിക രംഗത്ത് കൂടുതല് ചെറുപ്പക്കാര്ക്ക് കൈത്താങ്ങായി മാറുവാന് പുതിയ കര്മപഥങ്ങള് പി.എ. അസീസിന്െറ നേതൃത്വത്തില് കൊല്ലൂര്വിള സര്വിസ് സഹകരണസംഘം രൂപം കൊടുത്തു. തീരുമാനങ്ങള് സമയബന്ധിതമായും നിശ്ചയദാര്ഢ്യത്തോടെയും നടപ്പാക്കിത്തുടങ്ങിയപ്പോള്ത്തന്നെ സഹകരണമേഖലയിലെ പുതിയ രൂപമായി ഈ പ്രദേശത്തിന്െറ പേരിലുള്ള സഹകരണസ്ഥാപനം കൊല്ലം ജില്ലയില് ശ്രദ്ധിക്കുവാന് തുടങ്ങി. തീര്ത്തും ജനാധിപത്യരീതിയിലുള്ള െതരഞ്ഞെടുപ്പുകള് വികസനകുതിപ്പിന് ആക്കം കൂട്ടി. 1974 ജനുവരി രണ്ടിന് അന്നത്തെ ഗുജറാത്ത് ഗവര്ണര് കെ.കെ. വിശ്വനാഥന് ബാങ്കിന്െറ സ്വന്തം സ്ഥലത്ത് ദേശീയപാതക്കരികില് കെട്ടിയുയര്ത്തിയ ബഹുനില കെട്ടിടം ഉദ്ഘാടനം ചെയ്തു. ചെറിയ നിരക്കില് സ്വര്ണപ്പണയ വായ്പ ഇടത്തരക്കാരെ ബാങ്ക് പ്രവര്ത്തനവുമായി കൂടുതല് അടുപ്പിക്കാന് കാരണമായി. മാറിമാറി വന്ന സംസ്ഥാനസര്ക്കാറുകള് രാഷ്ട്രീയനിറം നോക്കാതെ സത്യസന്ധതയുടെയും സേവനത്തിന്െറയും ഉദാഹരണമായി കൊല്ലൂര്വിള സഹകരണബാങ്കിനെ ഉയര്ത്തിക്കാട്ടി. പി.എ. അസീസിന്െറ മരണശേഷം പ്രസിഡന്റ് പദമലങ്കരിച്ച പി.എം. ഖാലിദ് കുഞ്ഞ്, എം.കെ. ഹബീബ്, മോഹനചന്ദ്രന് എന്നിവരെല്ലാം ഡയറക്ടര് ബോര്ഡ് അംഗങ്ങളെയും സഹകാരികളെയും വിശ്വാസത്തിലെടുത്ത് വിമതശബ്ദത്തിന് ഇടനല്കാതെ പുരോഗതിയുടെ പാത സുഗമമായി തുറന്നെടുക്കുകയാണ് ചെയ്തത്. 21 വര്ഷമായി അന്സര് അസീസാണ് ബാങ്കിന്െറ പ്രസിഡന്റ്. പുതിയ തലമുറയുടെ എല്ലാ ആവശ്യങ്ങളും നിറവേറ്റുവാന് കഴിയുന്നു എന്നതാണ് സഹകരണസ്ഥാപനത്തിന്െറ പ്രത്യേകത. ദേശസാത്കൃത ബാങ്കുകള് മാത്രം കൈകാര്യം ചെയ്തിരുന്ന എ.ടി.എം സംവിധാനം സംസ്ഥാനത്ത് ആദ്യമായി ഒരു സഹകരണ സ്ഥാപനം നടപ്പാക്കിയത് ഇവിടെയാണ്. 2001 ഒക്ടോബര് 28ന് അയത്തില് കേന്ദ്രമാക്കി ബാങ്കിന്െറ ശാഖ അന്നത്തെ സഹകരണവകുപ്പ് മന്ത്രി എം.വി. രാഘവന് ഉദ്ഘാടനം ചെയ്തു. 2003 സെപ്റ്റംബര് 19ന് തെക്കേവിള ശാഖയും പോളയത്തോട് ജങ്ഷനില് എം.വി. രാഘവന് തന്നെ ഭദ്രദീപം കൊളുത്തി ഉദ്ഘാടനം ചെയ്തു. അടുത്തിടെ പോളയേത്താട് ജങ്ഷനില് കോര്പറേഷന് ഷോപ്പിങ് കോംപ്ലക്സിലേക്ക് മാറ്റിയ നവീകരിച്ച ബാങ്കിന്െറ ഉദ്ഘാടനം കൊല്ലം മേയര് പ്രസന്ന ഏണസ്റ്റ് നിര്വഹിച്ചിരുന്നു. ന്യൂജനറേഷന് ബാങ്കുകളുടെ മുന്നിലേക്ക് തന്നെ ഒരു പ്രാഥമിക സര്വിസ് സഹകരണ ബാങ്ക് കടന്നുചെന്നതിനും കൊല്ലൂര്വിള ബാങ്ക് ഉദാഹരണമാണ്. 2002 ഡിസംബര് 26 ന് മേഘാലയ ഗവര്ണര് എം.എം. ജേക്കബ് നവീകരിച്ച ഹെഡ് ഓഫിസ് കമ്ബ്യൂട്ടര്വത്കരണ ഉദ്ഘാടനം നടത്തി. 2008 ല് ശാഖകളെ െഹഡ് ഓഫിസുമായി കൂട്ടിയിണക്കുന്ന കോര് ബാങ്കിങ് സമ്ബ്രദായം ശ്രീ. ഉമ്മന് ചാണ്ടി നിര്വഹിച്ചു. 2010 ജൂലൈ 10ന് മൊബൈല് ബാങ്കിങ് സമ്ബ്രദായം ഉദ്ഘാടനം ചെയ്ത് സംസ്ഥാന സഹകരണവകുപ്പ് മന്തി ശ്രീ. ജി. സുധാകരന് പ്രഖ്യാപിച്ചത് അര്പ്പണ മനോഭാവവും സത്യസന്ധതയും സഹകാരികള് കൊല്ലൂര്വിള ബാങ്കില് നിന്ന് മനസ്സിലാക്കാന് ശ്രമിക്കണമെന്നാണ്. 5000 രൂപയില് തുടങ്ങി 357 കോടിയിലാണ് ബാങ്ക് ഇപ്പോള് എത്തിനില്ക്കുന്നത്. പുതിയ സുവര്ണജൂബിലി കെട്ടിടത്തില് ശീതീകരിച്ച സ്വീകരണമുറിയും കാതിനും മനസ്സിനും ഇമ്ബം നല്കുന്ന സംഗീതവും സഹകാരികളെ സ്വീകരിക്കുന്നു. ഇത് ഒരു ഗ്രാമത്തിന്െറ പുരോഗതിയുടെ ലക്ഷണമാണ്. പുതിയ മേഖലകള് കീഴടക്കാന് വെമ്ബല് കൊള്ളുന്ന ഭരണസമിതിയെ അഭിനന്ദിക്കാതിരിക്കാന് കഴിയില്ല. ദീര്ഘവീക്ഷണത്തോടെ ഒരു ജനതയെ കൂട്ടായ്മയിലേക്ക് നയിച്ച മുന്കാല ഡയറക്ടര് േബാര്ഡ് അംഗങ്ങളെയും ജീവനക്കാരെയും അറുപതാം പിറന്നാള് ആഘോഷിക്കുന്ന വെള്ളിയാഴ്ച ആദരിക്കും.